[{"text_idx": "#000003", "text": "Ond cyn hynny, bu'n trafod gobeithion y ti\u0302m cyntaf gyda Cymru Fyw wrth iddyn nhw baratoi at ymweliad y Ffrancwyr nos Wener:"}, {"text_idx": "#000004", "text": "Bydd Ffrainc yn fwystfil cwbl wahanol yr wythnos yma. Roedd Yr Alban yn chwarae'n dda iawn [yn y ge\u0302m ddiwethaf] ond y gwahaniaeth yw bod gan Ffrainc chwaraewyr sy'n gallu gwneud rhywbeth mas o ddim byd. Chwaraewyr sy'n gallu newid ge\u0302m."}, {"text_idx": "#000005", "text": "Dyw Cymru heb golli yn y pedair ge\u0302m ddiwethaf yn erbyn Ffrainc a bydd hynny'n rhoi lot o hyder iddyn nhw. Ond mae gan Ffrainc di\u0302m da nawr a gyda Guy Noves yn hyfforddi dwi'n meddwl na hon fydd prawf caletaf Cymru hyd yn hyn yn sicr."}, {"text_idx": "#000006", "text": "Roedd Iwerddon yn mynd drwy gyfnod gwahanol gyda rhai yn ymddeol a lot o anafiadau ond gyda'r ffordd mae Ffrainc wedi chwarae yn y ddwy ge\u0302m gyntaf, bydd ganddyn nhw lot o hyder hefyd."}, {"text_idx": "#000007", "text": "'Dych chi'n gallu gweld bod Noves wedi dod mewn a bod y chwaraewyr yn lot fwy hapus, ac mae'n rhaid i chi fod yn hapus er mwyn gallu chwarae eich rygbi gorau. Dyma'r tro cyntaf mewn pedair blynedd i ni weld Ffrainc fel hyn ac mae'n beth da i'r bencampwriaeth."}, {"text_idx": "#000008", "text": "Mae gan y bois ormod o brofiad i gymryd y ge\u0302m yn ganiataol. Mae'n rhaid i ni ddechrau'n dda, dechrau'n danllyd."}, {"text_idx": "#000010", "text": "Ar o\u0302l ge\u0302m Iwerddon, o'n i'n meddwl bydde Warren Gatland wedi dod a\u0302 Dan Lydiate 'no\u0302l ar gyfer yr Alban. Ond ar o\u0302l gweld ge\u0302m y Gweilch yn erbyn Caeredin, i fod yn gwbl onest, doedd e ddim ar ei orau."}, {"text_idx": "#000011", "text": "Ond mae Gatland, Shaun Edwards a Rob Howley yn gwybod pa mor dda yw Lydiate ac mae Ffrainc yn mynd i fod yn gorfforol iawn, ac mae Lydiate yn ddewis da i guro'r frwydr yna."}, {"text_idx": "#000012", "text": "Dyw Justin Tipuric heb gael ei gemau gorau dros Gymru yn ddiweddar, ond os y'ch chi ddim yn ddewis cynta' mae'n rhaid i chi neud yn siw\u0302r eich bod chi'n cael ge\u0302m wych pob wythnos achos mae'r bois ma' Gatland a Shaun Edwards yn eu hoffi go iawn yn mynd i ddod yn o\u0302l mewn yn syth."}, {"text_idx": "#000013", "text": "Fel chwaraewr sy' ddim yn ddewis cyntaf, chi yn teimlo fel chi methu gwneud unrhyw beth yn anghywir neu chi ddim yn mynd i chwarae eto. Ond mae Gatland yn gwybod beth mae'n gwneud - mae wedi profi hynny drwy ennill gymaint o bethau gyda Chymru."}, {"text_idx": "#000014", "text": "Y golled fawr dwi'n meddwl yw Luke Charteris. Roedd e'n achosi trafferth go iawn yn y lein yn erbyn yr Alban. Ond dwi'n siw\u0302r bydd e wedi bod yn y garfan yr wythnos hon yn rhannu ei wybodaeth am Ffrainc."}, {"text_idx": "#000016", "text": "Mae Gatland moyn gweld asgellwyr yn gorffen symudiadau a gafodd Tom [James] ei ddal gan y canolwr yn erbyn yr Alban [wrth fynd am gais]. Sai'n siw\u0302r os yw hynny'n iawn, ond fel yna mae Gatland yn gweithio'n anffodus."}, {"text_idx": "#000018", "text": "Dwi'n meddwl bydd rhaid cael y be\u0302l yn nwylo George North ac Alex Cuthbert achos mae'r bois 'ma mor fawr, mae'n rhaid ni jyst gadael nhw i fynd."}, {"text_idx": "#000019", "text": "Mae'n rhaid i ni gael ge\u0302m dadlwytho well, dydyn ni ddim hyd yn oed yn trio dadlwytho. Mae'n rhywbeth bydd yn rhaid iddyn nhw weithio arni neu nawn ni ddim sgorio lot o geisiau."}, {"text_idx": "#000020", "text": "Dwi'n gwybod bydd Ffrainc yn ceisio cymryd Cymru ar yn y pac - maen nhw bob tro yn gwneud hynna. Dwi'n meddwl bydd hi'n gystadleuaeth enfawr i'r bois yn y rheng flaen."}, {"text_idx": "#000021", "text": "Cyn i'r bencampwriaeth ddechrau, o'n i'n meddwl bydde Cymru'n ennill y ge\u0302m yma'n rhwydd ond dwi'n meddwl bydd hi'n ge\u0302m agos iawn. Fel rhan fwya' o'r gemau hyd yn hyn, dwi'n meddwl bydd hi lawr i gic neu gwpl o bwyntiau."}, {"text_idx": "#000026", "text": "Dyn yn euog o lofruddio dynes 71 oed yn Y Bermo"}, {"text_idx": "#000028", "text": "Dyn wedi'i daro a'i lusgo dan ei fan gafodd ei dwyn"}]